stanford-oval/wikipedia huggingface dataset:
חיל המשלוח העיראקי במלחמת יום הכיפורים
חיל האוויר העיראקי > מצרים

24 מטוסי הוקר האנטר נשלחו למצרים כבר באפריל 1973. ב-6 באוקטובר השתתפו מטוסים אלה בהפצצות הריכוך שקדמו לצליחת התעלה המצרית. בימים הבאים המשיכו המטוסים העיראקים בהפצצת מטרות שונות. שמונה מטוסים הופלו, שלושה טייסים נהרגו ושלושה נלקחו בשבי על ידי ישראל.
חיל האוויר העיראקי > סוריה

עם פרוץ המלחמה הוחלט בעיראק על העברת מטוסים לסוריה. ב-7 באוקטובר הגיעה הטייסת הראשונה לסוריה והיא הורכבה ממטוסי מיג-21. הטייסת השתלבה בהגנה האווירית על שמי סוריה, יחד עם טייסות המיג-21 הסוריות. הטייסת איבדה 5 מטוסים ושלושה טייסים.
ב-8 באוקטובר נשלחו לסוריה שתי טייסות סוחוי-7, ובהמשך נשלחה טייסת נוספת של מטוסי מיג-17. מטוסי המיג-17 והסוחוי הועסקו במשימות סיוע לכוחות היבשה עד סוף המלחמה. שלוש הטייסות איבדו 13 מטוסים ושבעה מטייסיהם נהרגו או נלקחו בשבי.
אבדות

בראשית מאי 1975 פרסמה ממשלת עיראק נתונים רשמיים על האבדות שנגרמו לחיל המשלוח העיראקי כדלקמן:
835 הרוגים, מהם 11 קצינים
271 פצועים, מהם 26 קצינים
73 נעדרים, מהם 17 קצינים
26 מטוסי קרב הופלו
111 טנקים ונגמ"שים נפגעו, ו-249 כלי רכב מסוגים שונים
השפעת חיל המשלוח על מצב החזית

בכל ארבעת הקרבות ניצח השריון הישראלי את השריון העיראקי ואת הכוחות האחרים שחברו אליו בגזרת הלחימה (ירדניים וסורים). עם זאת, הצורך בניהול קרבות מתמשכים עם כוחות גדולים מאוד ורעננים שזרמו באופן שוטף מעיראק וירדן שחקו את כוחות השריון הישראלי וחייבו אותו להרפות מהלחץ שהפעיל על הדיוויזיות הסוריות שהיו ערוכות במרחב שבין כוחות צה"ל לבין דמשק.
הצורך בהדיפה חוזרת של כוחות רעננים עיראקיים, ירדניים וסוריים עצר את תנופת הכיבוש הישראלי בעומק סוריה, ולמעשה מיום ה-12 באוקטובר ועד להפסקת האש ב-24 באוקטובר לא עלה בידו של צה"ל לכבוש מתחמים גדולים כפי ששאף, אלא להסתפק בהישגים מצומצמים בלבד.
הכוחות העיראקיים נאלצו לעבור מרחקים גדולים, לעיתים קרובות יותר מ-1,000 קילומטרים, אל החזית, ובחלק מהמקרים אף נסעו על זחליהם. לחטיבות השריון הראשונות שהגיעו (12 ו-6) לא הייתה שהות להתארגן ולהכיר את השטח, וכתוצאה מכך הוטלו לקרב בכוחות קטנים מדי ובצורה לא מאורגנת. גם בימים הבאים, כשעמדה לרשות מפקדי הצבא כוחות גדולים (דיוויזיה שלמה בתוספת מספר חטיבות חי"ר, בנוסף לחטיבה 40 הירדנית וכוחות סורים נוספים), לא הופעל הכוח באגרופי שריון ולא הצליח להדוף את כוחות אוגדה 210, על אף שכבר הייתה מותשת מהקרבות הרבים.
ראו גם

חילות המשלוח הערביים במלחמת יום הכיפורים
חיל המשלוח העיראקי במלחמת העצמאות
חיל המשלוח העיראקי במלחמת ששת הימים
לקריאה נוספת

צבי עופר (תרגום ועיבוד), שם מחבר לא ידוע, צבא עיראק במלחמת יום הכיפורים, הוצאת מערכות (מרכז כובד), 1986
אלחנן אורן, "לחימת צה"ל בכוח המשלוח העיראקי בחזית הסורית במלחמת יום הכיפורים", העימות העיראקי-ישראלי, עורך: שאול שי, מערכות, 2002, עמ' 74–87
"לקחים אופרטיביים וטקטיים של צבא עיראק ממלחמת יום הכיפורים", העימות העיראקי-ישראלי, עורך: שאול שי, מערכות, 2002, עמ' 105–109
פסח מלובני, מלחמות בבל החדשה - עלייתו ונפילתו של הצבא העיראקי, הוצאת משרד הביטחון, 2010, עמ' 70-83, באתר המרכז למלחמת יום הכיפורים
הערות שוליים

↑  סעד א-שאזלי, חציית התעלה הוצאת מערכות 1987. עמ' 106-107
↑  משה בר כוכבא, ‏מערכת השריון נגד העיראקים במלחמת יום-הכיפורים, מערכות 258-259, נובמבר 1977, עמ' 2-7
↑  פסח מלובני, מלחמות בבל החדשה, הוצאת מערכות, 2009
↑  צבא עיראק במלחמת יום הכיפורים, עמ' 17.
↑  צבא עיראק במלחמת יום הכיפורים, עמ' 183-184.
↑  צבא עיראק במלחמת יום הכיפורים, עמ' 204-206.
↑  רס"ן אלכסנדר, ארבעה ימים - ארבעה קרבות, מערכות 234–235, עמ' 37
↑  צבא עיראק במלחמת יום הכיפורים, עמ' 217-220.
↑  על פי המקורות הישראלים, הכוחות העיראקים נעו בתנועה מנהלתית ולא היו מודעים לנוכחות צה"ל באזור.
↑  צבא עיראק במלחמת יום הכיפורים, עמ' 143.
↑  דני אשר, "הסורים על הגדרות - פיקוד הצפון במלחמת יום הכיפורים, עמ' 254.
↑  צבא עיראק במלחמת יום הכיפורים, עמ' 257.
↑  צבא עיראק במלחמת יום הכיפורים, עמ' 232-235.
↑  צבא עיראק במלחמת יום הכיפורים, עמ' 235-237.
↑  צבא עיראק במלחמת יום הכיפורים, עמ' 239-240.
נשיא עיראק אחמד חסן אל-בכר
קוסמוס (ספר מאת הומבולדט)

| --- | --- |

 מידע כללי
 מאת:  אלכסנדר פון הומבולדט 
 שפת המקור:  גרמנית 
 סוגה:  מסה 
 נושא:  מדע פופולרי, גאוגרפיה 
 הוצאה
 תאריך הוצאה:  1845 
 
קוסמוס: קווים לתיאורו הפיזי של היקום הוא חיבור רב השפעה על מדע וטבע שנכתב על ידי המדען והחוקר הפרוסי אלכסנדר פון הומבולדט. מקור הספר כסדרת הרצאות שהעביר הומבולדט באוניברסיטת ברלין בשנים 29–1828, והוא פורסם בחמישה כרכים בין 1845 ל-1862 (החמישי היה לאחר מותו והושלם על סמך רשימותיו של הומבולדט). בכרך הראשון, הומבולדט מצייר "דיוקן הטבע" כללי, המתאר את הטבע הפיזי של החלל החיצון וכדור הארץ. בכרך השני הוא מתאר את תולדות המדע.
קוסמוס, שנקרא בהרחבה על ידי אנשי אקדמיה והדיוטות, מיישם את ההשקפה היוונית העתיקה על סדר הקוסמוס (ההרמוניה של היקום) על כדור הארץ, מה שמרמז שחוקים אוניברסליים (חוקי טבע) חלים גם על הכאוס לכאורה של העולם הארצי ועל ההתבוננות הזו בטבע וכי הדבר יכול להניב מודעות לשלמות ולקוהרנטיות שלו. הומבולדט אימץ את הסובייקטיביות של המתבונן ו"בכך ניגש בדיוק לאידאולוגיה המתפתחת של המדע, האובייקטיביות שביקשה לטהר את המדע על ידי הסרת הסובייקטיביות כליל".
קוסמוס הושפע ממסעותיו ומלימודיו של הומבולדט, אך בעיקר ממסעו ברחבי אמריקה. כפי שכתב, "התגלית של אמריקה היא ששתלה את זרע הקוסמוס." בשל כל ניסיונו בתחום, הומבולדט היה כשיר במיוחד למשימה לייצג את היקום בעבודה אחת. היה לו ידע נרחב בתחומי לימוד רבים, התנסויות מגוונות כמטייל, ומשאבי העולם המדעי והספרותי שעמדו לרשותו.
קוסמוס היה פופולרי מאוד כשיצא לאור, כשהכרך הראשון נמכר תוך חודשיים, והיצירה תורגמה לרוב השפות האירופיות. הומבולדט כתב ביומנו סקיצות נוספות של כרכים של קוסמוס המכונים קוסמוס 1 עד 9. כרכים אלה נותרו עם כותרות טיוטות בלבד ונכתבו למחצה עד מותו של הומבולדט ב-1859. אף על פי שמדעי הטבע התפצלו מהפרספקטיבה הרומנטית שהומבולדט הציג בקוסמוס, היצירה עדיין נחשבת להישג מדעי וספרותי משמעותי, לאחר שהשפיעה על ההתקדמות המדעית שלאחר מכן והקנתה פרספקטיבה מאחדת למחקרי המדע, הטבע והמין האנושי.
הומבולדט שקד על ספר זה החל משנת 1834 ורצה לתאר בה "את כל העולם החומרי" ובו סיכום של מחקרים רבים הנוגעים לתחומים כמו קוסמולוגיה, גאוגרפיה, וביולוגיה. הכנת הספר נמשכה זמן רב וכינסה מידע ממדענים רבים. הכרך הראשון עסק במדעי הטבע "בעולם החיצוני". הכרך השני כלל התבוננות "בעולם הפנימי" - בהשפעה שהעולם החיצוני "מטביע ברגשות" הוא כלל היסטוריה של המין האנושי והיסטוריה של המדע. שני כרכים אלה יודעו לקהל הרחב והיו רבי מכר. ברבות השנים הוסיף הומבולדט עוד 3 כרכים שיועדו לקהל מקצועי יותר.
תוכן

הומבולדט ראה בעולם את מה שהיוונים הקדמונים כינו קוסמוס - "מערכת מסודרת והרמונית להפליא" - וטבע את המילה המודרנית "קוסמוס" (במובנה הקיים כיום - יקום) שתשמש ככותרת עבודתו הסופית. כותרת זו אפשרה לו להקיף את השמים והארץ ביחד. הוא הציג מחדש את המונח קוסמוס כ"המכלול של כל הדברים בשמים ובארץ, האוניברסליות של הנבראים המהווים את העולם המורגש." מטרתו הבסיסית מתוארת בהקדמה לכרך הראשון:
"המטרה החשובה ביותר של כל מדע הפיזיקה היא זו: להכיר באחדות במגוון, להבין את כל ההיבטים הבודדים כפי שהתגלו מגילויי העידנים האחרונים, לשפוט בנפרד תופעות בודדות מבלי לוותר על חלקן, ולתפוס את מהות הטבע תחת העטיפה של המראה החיצוני."
הומבולדט מוסיף עד מהרה כי הקוסמוס מסמל הן את "סדר העולם, והן עיטור של הסדר האוניברסלי הזה." לפיכך, ישנם שני היבטים של הקוסמוס, ה"סדר" ו"הקישוט". הראשון מתייחס לעובדה הנצפית שהיקום הפיזי, ללא תלות בבני אדם, מפגין חוקיות ודפוסים שאנו יכולים להגדיר כחוקים. קישוט, לעומת זאת, תלוי בפרשנות אנושית. בעיני הומבולדט, קוסמוס מסודר ויפה כאחד, דרך המוח האנושי. הוא יצר תמונה דינמית של היקום שתצמח ותשתנה ללא הרף ככל שתפיסות אנושיות לגבי הטבע ועומק התחושה האנושית לגבי הטבע מתרחבות ומעמיקות.
כדי לייצג את ההיבט הדו-צדדי הזה של קוסמוס, חילק הומבולדט את ספרו לשני חלקים, כאשר הציור הראשון הוא "דיוקן הטבע" כללי. הומבולדט בוחן תחילה את החלל החיצון - שביל החלב, ערפיליות קוסמיות וכוכבי לכת - ו ואז ממשיך לכדור הארץ ולגאוגרפיה הפיזית שלו; אקלים; הרי געש; יחסים בין צמחים, בעלי חיים ואנושות; התפתחות; והיופי של הטבע. בחלק השני, על תולדות המדע, שואף הומבולדט לקחת את הקורא למסע פנימי או "סובייקטיבי" דרך המוח. הומבולדט עוסק ב"הבדל בתחושת ההתרגשות מההתבוננות בטבע בתקופות שונות", כלומר, היחס לתופעות הטבע בקרב משוררים, ציירים וחוקרי טבע לאורך הדורות. שלושת הכרכים האחרונים מוקדשים לתיאור מפורט יותר של מחקרים מדעיים באסטרונומיה, תכונותיו הפיזיקליות של כדור הארץ ותצורות גאולוגיות. בסך הכל, העבודה הסופית פעלה בהתאם לתוכנית ההרצאות בברלין .
הפצה והשפעה

הספר תורגם לשפות שונות ביניהם לאנגלית - בגלל הביקוש הרב הייתה "מלחמה" בין מתרגמים וכך תוך 4 שנים מהוצאתו תורגם הספר לאנגלית בשלוש הוצאות שונות באנגליה לבדה נמכר הספר ב-40,000 עותקים עד 1849 ועוד אלפים נמכרו בארצות הברית.
הומבולדט כבר היה מפורסם למדי בתקופה זו, בעיקר באירופה ובדרום אמריקה בזכות ספריו רבי ההשפעה, אולם עד לתקופה זו מעט אמריקאים נחשפו לעבודתו של הומבולדט. קוסמוס שינה זאת באופן משמעותי. הספר השפיע על אמנים והוגי דעות אמריקאים במשך שני דורות לפחות. המשורד ראלף וולדו אמרסון כתב "הומבולדט הנפלא, עם המרכז הרחב והכנפיים הפרוסות שלו צועד כמו צבא ואוסף בלכתו את כל הדברים". מחבר נוסף שהתרשם מהומבולדט היה אדגר אלן פו, ששירו "יורקה" (1848) היה תגובה ישירה ל"קוסמוס" והוקדש להומבולדט. משורר נוסף שהושפע מהומבולדט היה וולט ויטמן שקרא את קוסמוס בזמן שכתב את אסופת שיריו "עלי עשב" וכתב גם שיר בשם "קוסמוס" ותיאר את עצמו כ"קוסמוס" בשירו "שיר על עצמי".
הספר השפיע גם על הנרי דייוויד תורו וסייע לו להגיע לבשלות. כאשר תורו חזר מהבקתה שבה הוא חי במשך שנתיים הוא ניסה לכתוב עליה ספר אולם הספר היה כישלון חרוץ. בהשראת הומבולדט החל תורו למדוד ולראות את עולם הטבע בצורה בוחנת ועמוקה יותר, דבר שסייע לו לבסוף לעבות ולהעמיק את ספרו המפורסם וולדן - חיים ביער.
ראו גם

קוסמוס
אחדות המדע
קוסמוס (ספר מאת סייגן)
מדיה וקבצים בנושא  בוויקישיתוף
הערות שוליים

1 2 3  אנדריאה וולף, המצאת הטבע, פרק 18, הוצאת שוקן, 2017
↑  אנדריאה וולף, המצאת הטבע, פרק 19, הוצאת שוקן, 2017
דרקולה (סחלב)

| דרקולה |
| --- | --- |

מיון מדעי
ממלכה:: צומח
מערכה:: צמחים וסקולריים
סדרה:: אספרגאים
משפחה:: סחלביים
סוג:: דרקולה
שם מדעי
 Dracula ‏Luer, 1978

דרקולה (שם מדעי: Dracula) הוא סוג של סחלב המפיץ ריח חזק, הצומח במרכז אמריקה ובאמריקה הדרומית סביב צפון-מערב האנדים. מקור שמו של הסחלב הערפדי הוא בצורת פיו דמוי הערפד.
תיאור

הסחלב דרקולה, או בשמו המסחרי "דראק", מקבל את שמו מהדמיון לפה פעור של דרקולה. צורתו וריחו נועדו לפתות זבובים על מנת שיאביקו אותו לצורך התרבותו. הסוג כולל 118 מינים אשר נפוצים במקסיקו, מרכז אמריקה, קולומביה, אקוודור ופרו. השם "דרקולה" מרמז לדמות המיתולוגית דרקולה, בשל צבעו האדום הכדמי והמבנה המוזר של גביע הצמח. בעבר, צמחים אלו שויכו לסוג Masdevallia, אך ב-1978 הופרדו לסוג עצמאי.
הסחלבים האפיפיטיים והארציים נפוצים במרכז אמריקה ובאנדים הצפון מערביים, במיוחד באקוודור. הם מעדיפים סביבה מוצלת וטמפרטורה קרה. הצמח יוצא מציצים קצרים, ללא pseudobulbs, עם גבעולים הנושאים עלה אחד ארוך ודק. גבעולי הפרחים יכולים לגדול אופקית או מוּרדת, ולעיתים זקופים. הפרחים בצורת משולש, עם זנבות ארוכים על כל sepal. השפה גדולה ושסועה בקצה, והשוליים משוננים.
יחזקאל זכאי

יחזקאל זכאי (24 באפריל 1932 – 31 במרץ 2021) היה איש ציבור ישראלי. כיהן כחבר הכנסת מטעם המערך וכמנכ"ל משרד החקלאות.
חייו

זכאי נולד בשנת 1932 בכורדיסטן שבעיראק ועלה לישראל בשנת 1950.
פעילותו הציבורית החלה כמזכיר מושב עזריה (1952–1953). לאחר מכן שימש זכאי מדריך ביישובי ההר ובשנת 1963 מונה למנהל ארגון מושבי מבואות ירושלים.
בשנים 1974–1977 היה משנה למזכ"ל תנועת המושבים, תפקיד בו החזיק בעת שנבחר למזכיר מחוז המושבים של מפלגת העבודה. בשנת 1977 נבחר מטעם המפלגה לכנסת התשיעית והעשירית, במהלכן כיהן כחבר ועדת הכספים.
לאחר סיום כהונתו בכנסת, בשנת 1984, מונה למנכ"ל חברת "מקורות".
בין השנים 1989–1992 שימש כמנכ"ל משרד החקלאות.
עמד בראש הפדרציה הספרדית בישראל.
נפטר ב-31 במרץ שנת 2021, והובא למנוחות בבית העלמין של מושב אורה שבו התגורר.
הערות שוליים

↑  שפי גבאי, עולי כורדיסטן מתערים בישראל, דבר, 13 ביולי 1962
| --- | --- |
בקרת זהויות :  NLI: 987007414845405171  VIAF: 7861156223633205400009   WorldCat (עם VIAF): 7861156223633205400009 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
ליל ויין

| --- | --- |

 לידה:  27 בספטמבר 1982 (בן 42) ארצות הברית
 שם לידה:  דווין מייקל קארטר ג׳וניור
 שם במה:  Lil Wayne 
 מוקד פעילות:  ניו אורלינס, לואיזיאנה
 תקופת הפעילות:  מ-1995
 מקום לימודים:  תיכון אלינור מק'קיין, אוניברסיטת יוסטון, Marion Abramson High School, אוניברסיטת פיניקס 
 עיסוק:  מוזיקאי (ראפר)
 סוגה:  ראפ, היפ הופ, רוק r&b
 סוג קול:  צרוד
 שפה מועדפת:  אנגלית 
 חברת תקליטים:  קאש מאני רקורדס
 שיתופי פעולה בולטים:  כריס בראון, ניקי מינאז', די ג'יי חאלד, דרייק,יאנג טאג ברונו מארס
 בן או בת זוג:  Toya Johnson (2004–2006)  Nivea (2002, 2009–2003, 2010) לורן לונדון (2007–2009) 
 צאצאים:  Reginae Carter 
 מספר צאצאים:  4 
 www.thacarterv.com
 פרופיל ב-IMDb
 
דווין מייקל קרטר ג׳וניור (באנגלית: .Dwayne Michael Carter, Jr; נולד ב-27 בספטמבר 1982), המוכר בשם הבמה ליל ויין (Lil Wayne), הוא זמר וראפר אמריקאי. קרטר הוציא את אלבומו הראשון בשנת 1997 יחד עם ההרכב "Hot Boys". שיר הסולו הראשון שלו יצא בשנת 1999.
ביוגרפיה

קרטר גדל ונולד בשכונת הוליגרוב שבעיר ניו אורלינס. הוא נולד כאשר אמו הייתה בת 19. הוריו התגרשו כשהיה בן שנתיים. ליל ויין סיפר ששמו המקורי הוא דוויין (Dwayne), אך הוא החליט להשמיט את האות D משמו מכיוון שהוא נקרא על שם אביו, שלא היה חלק מחייו מעולם ולכן לא רצה להיקרא על שמו וקיצר את שמו ל-Wayne.
בגיל 12 הוא ירה לעצמו בחזה, תקרית אותה הסביר בתחילה כירי בשוגג ומספר עשורים לאחר מכן כניסיון התאבדות. בגיל 14 הוא נשר מהלימודים, ובגיל 15 נולדה הראשונה מבין ארבעת הילדים של קרטר מארבע בנות זוג שונות. בתו הראשונה נולדה מאהבת נעוריו טויה ג'ונסון, שאחר כך הפכה לכוכבת ריאליטי. בנו הראשון נולד בשנת 2008, בנו השני נולד מהשחקנית לאורן לונדון בשנת 2009 וילדו האחרון נולד באותה השנה מהזמרת ניוואה.
בנעוריו היה דוויין חבר בהרכב "Hot Boyz". בשנת 1997 הוא הוציא את אלבומו הראשון יחד עם ההרכב. הוא הוחתם על ידי קאש מאני רקורדס, וכאשר יצא אלבום הסולו הראשון שלו, Tha Block is Hot, בשנת 1999, הוא זכה להצלחה גדולה.
הצלחתו הגדולה של ליל ויין הגיעה בעת הוצאת האלבומים Tha Carter,‏ Tha Carter II ו-Tha Carter III. הראשון מביניהם יצא בשנת 2004, השני יצא ב-2005 והשלישי, אשר מכר יותר ממיליון עותקים כבר בסוף השבוע הראשון, יצא בשנת 2008.
באוקטובר 2007 ייסד את חברת התקליטים יאנג מאני ביחד עם בירדמן, שגם גר איתו באותו בית משותף. בטקס גראמי בשנת 2008 זכה ליל ויין בארבעה פרסים. בטקס ה-VMA, שנערך בספטמבר 2008, זכה בפרס קליפ ההיפ הופ הטוב ביותר לשיר "Lollipop".
ליל ויין ידוע בקעקועיו הרבים ובמיוחד אלו שעל פניו (הזהים לקעקועי פניו של הראפר בירדמן, שותפו המקצועי), ביכולות האלתור שלו, ובקרבתו אל מוזיקת הרוק. אלבומו "Rebirth" היה מעין מחווה לרוק, והוא שילוב בין ראפ לרוק.
במרץ 2010 נידון לשנת מאסר בפועל, לאחר שנתפס בגין עישון מריחואנה בפומבי וכשנלקח למעצר נתגלה גם אקדח אישי על גופו. הוא הודה במסגרת הסדר טיעון באחזקת נשק טעון. באותה שנה שיחק בסרט "עונת ההוריקן", דרמת ספורט בכיכובו של פורסט ויטאקר.
בשנת 2011 שבר ליל ויין את שיא ההורדות בממשק המוזיקה האינטרנטי של התוכנה iTunes, כאשר הגיע בקירוב ל-400 אלף הורדות עם אלבומו Tha Carter IV בסוף השבוע הראשון ליציאתו. באותה השנה השתתף ברמיקס של השיר "Just In Love" של ג'ו ג'ונאס.
ב-3 בספטמבר 2016 הכריז ליל ויין בחשבון הטוויטר שלו על פרישתו מעולם המוזיקה.
ב-28 בספטמבר 2018 הוציא ליל ויין את האלבום החמישי בסדרת אלבומי Tha Carter, שנקרא Tha Carter V. הוא עבד על האלבום כבר מ-2012 והוא היה אמור לצאת במהלך 2014, אך עקב סכסוך עם חברת התקליטים בה הוא היה חתום האלבום יצא רק ב-2018.
ב-20 בינואר 2021, ביומו האחרון של דונלד טראמפ כנשיא ארצות הברית, ליל קיבל חנינה נשיאותית על כל האישומים הפליליים שהופנו נגדו.
ב-17 בנובמבר 2023 הוציא אלבום משותף עם 2 צ'יינז בשם Welcome 2 Collegrove שהגיע למקום ה-20 המצעד הבילבורד 200.
בדצמבר 2024, פורסם כי ויין הוא בין המוזיקאים שקיבלו מענקים מתוכנית Shuttered Venue Operations Grant (SVOG), שנועדה לסייע למקומות עצמאיים וקבוצות אמנות שנפגעו במהלך מגפת הקורונה. התוכנית נחתמה כחוק על ידי דונלד טראמפ בשנת 2020, והייתה מיועדת לכיסוי הוצאות "רגילות ונחוצות" עבור חברות ההפקה של האמנים וניתנו רק לאמנים שהראו ירידה בהכנסות של לפחות 25% בין רבעון אחד בשנת 2019 לרבעון המקביל בשנת 2020, ונדרשו להצהיר על כך בתום לב. ויין קיבל 8.9 מיליון דולר, מתוכם 1.3 מיליון דולר הוצאו על מטוסים פרטיים, מעל 460,000 דולר על בגדי מעצבים, ו-2.14 מיליון דולר לסגירת חוב למנהל הקודם שלו, קורטז בריאנט.
בריאותו

ב-29 במרץ 2013 חשף ליל ויין בראיון כי הוא סובל ממחלת האפילפסיה. בראיון סיפר כי הוא סבל מרצף של התקפים, והוסיף כי הם נבעו מ"לחץ, חוסר מנוחה ועודף עבודה".
דיסקוגרפיה > אלבומי אולפן

1999: Tha Block Is Hot
2000: Lights Out
2002: 500 Degreez
2004: Tha Carter
2005: Tha Carter II
2008: Tha Carter III
2010: Rebirth
2010: I Am Not a Human Being
2011: Tha Carter IV
2013: I Am Not A Human Being II
2018: Tha Carter V
Funeral :2020
דיסקוגרפיה > מיני אלבומים

2007: The Leak
2009: Mr. Carter
דיסקוגרפיה > אלבומים בשיתוף פעולה

1995: True Story
1997: Get It How U Live!
1999: Guerrilla Warfare
2000: Baller Blockin'
2002: Undisputed
2003: Let 'Em Burn
2006: Like Father, Like Son
2009: We Are Young Money
2012: YMCMB
2012: I Can't Feel My Face
2013: Rich Gang
2014: Young Money: Rise of an Empire
2023: Welcome 2 Collegrove (עם 2 צ'יינז)
דיסקוגרפיה > מיקסטייפים

2002: SQ1
2002: SQ2
2002: SQ3
2002: SQ4
2002: SQ5
2002: SQ6
2002: SQ7
2004: Da Drought
2004: Da Drought 2
2004: The Prefix
2005: The Suffix
2006: Dedication
2006: Dedication 2
2006: Blow
2007: Da Drought 3
2008: Dedication 3
2009: No Ceilings
2011: Sorry 4 the Wait
2013: Dedication 5
2015: Sorry for the wait 2
2015: No Ceilings 2
הערות שוליים

↑  Cydney Henderson, "Lil Wayne tells 'Billboard': I attempted suicide at 12 years old", USA Today, September 13 2018
↑  עינב שיף‏, ליל וויין נידון לשנת מאסר בפועל, באתר וואלה, 8 במרץ 2010
↑  מערכת ישראל היום, לפני העזיבה: טראמפ שוקל להקים מפלגה ומעניק חנינות, באתר ישראל היום, 20 בינואר 2021
↑  Rosalie Cabison, Billboard 200™, Billboard, ‏2 בדצמבר 2023 (באנגלית אמריקאית)
↑  Steven J. Horowitz, Lil Wayne, Chris Brown and Marshmello Allegedly Misused Pandemic Grants to Pay Themselves or Throw Lavish Parties, Variety, ‏2024-12-18 (באנגלית אמריקאית)
| --- | --- |
בקרת זהויות :  BIBSYS: 6019232  BnF: cb14463675x (data)  GND: 135228999  ISNI: 0000 0000 7841 938X  LCCN: no2001023421  MusicBrainz: ac9a487a-d9d2-4f27-bb23-0f4686488345  NKC: xx0084527  SUDOC: 157332780  VIAF: 39600891   WorldCat (עם VIAF): 39600891
1983 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 1983  באסטרונאוטיקה |  |
< · 1981 · 1982 — 1983 — 1984 · 1985 · >  פורטל מדעי החלל
בערך זה מצוינים אירועים בולטים שהתרחשו במהלך שנת 1983 ונוגעים לתחום האסטרונאוטיקה.
אירועים בולטים

במהלך השנה בוצעו 129 שיגורים, מהם 100 (כ-77%) בוצעו על ידי ברית המועצות.
4 באפריל – טיסה ראשונה של מעבורת החלל צ'לנג'ר
שיגורי לוויינים > שיגורים מאוישים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מועד שיגור | שם חללית | צוות בשיגור | מועד נחיתה | צוות בנחיתה | זמן טיסה | הערות |
| 4 באפריל  18:30:00 UTC | ארצות הברית STS-6 | פול וייץ  קרול בובקו  דונלד פטרסון  סטורי מאסגרייב | 9 באפריל  16:04:46 UTC | פול וייץ  קרול בובקו  דונלד פטרסון סטורי מאסגרייב | 5 יממות שעתיים 14 דקה | הטיסה הראשונה של מעבורת החלל צ'לנג'ר במהלכה בוצעו מספר ניסויים |
| 20 באפריל  13:10:54 UTC | ברית המועצות סויוז T-8 | ולדימיר טיטוב  גנאדי סטרקאלוב  אלכסנדר סרברוב | 22 באפריל  13:29:00 UTC | ולדימיר טיטוב   גנדי סטרקלוב   אלכסנדר סרברוב | 2 יממות ו-17 דקה | חיבור לתחנת חלל סאליוט 7 לא הצליח |
| 27 ביוני  09:12:00 UTC | ברית המועצות סויוז T-9 | ולדימיר ליאחוב  אלכסנדר אלכסנדרוב | 23 בנובמבר  19:58:00 UTC | ולדימיר ליאחוב  אלכסנדר אלכסנדרוב | 149 יממות 10 שעות ו-46 דקות | חיבור לתחנת חלל סאליוט 7 וביצוע ניסויים. |
| 18 ביוני  11:33:00 UTC | ארצות הברית STS-7 | רוברט קריפן  פרדריק הוק  ג'ון פביאן  סאלי רייד  נורמן ת'אגארד | 24 ביוני  07:40:43 UTC | רוברט קריפן פרדריק הוק  ג'ון פביאן  סאלי רייד   נורמן ת'אגארד | 6 יממות שעתיים ו-23 דקה | הטיסה השנייה של מעבורת החלל צ'לנג'ר במהלכה בוצעו מספר ניסויים |
| 30 באוגוסט  06:32:00 UTC | ארצות הברית STS-8 | ריצ'רד טרולי   דניאל ברנדנסטיין  דייל גרנדר  גיון בלופורד  ויליאם טורונטון | 5 בספטמבר  07:40:43 UTC | ריצ'רד טרולי  דניאל ברנדנסטיין   דייל גרנדר   גיון בלופורד   ויליאם טורונטון | 6 יממות שעה ו-43 דקה | הטיסה השלישית של מעבורת החלל צ'לנג'ר במהלכה בוצעו מספר ניסויים |
| 28 בנובמבר  16:00:00 UTC | ארצות הברית STS-9 | ג'ון יאנג  ברוסטר שו  אוֹאן גריוט  רוברט פארקר  ביירון ליכטנברג  גרמניה המערבית אולף מרבולד | 8 בדצמבר  23:47:24 UTC | ג'ון יאנג ברוסטר שו  אוֹאן גריוט   רוברט פארקר  ביירון ליכטנברג  גרמניה המערבית אולף מרבולד | 10 יממות 7 שעות ו-24 דקה | הטיסה השישית של מעבורת החלל קולומביה במהלכה בוצעו מספר ניסויים |
חקר גרמי השמיים

| 0 | 1 | 2 | 3 |
| --- | --- | --- | --- |
| מועד שיגור | שם חללית | מטרה | פעילות במהלך שנת 1983 |
| 23 במרץ | ברית המועצות Astron | טלסקופ חלל | פעל בתחום קרני רנטגן. פעילות נמשכה ה-8 שנים. |
| 26 במאי | האיחוד האירופי EXOSAT | טלסקופ חלל בתחום קרני רנטגן | פעל כ-3 שנים. |
| 2 ביוני | ברית המועצות ונרה 15 | חקר נגה | מ-10 באוקטובר החל מיפוי נגה ומדידות נוספות. |
| 7 ביוני | ברית המועצות ונרה 16 | חקר נגה | מ-14 באוקטובר החל מיפוי נגה ומדידות נוספות. |
סיכומים שנתיים > לפי מדינה

| 0 | 1 | 2 | 3 | 4 |
| --- | --- | --- | --- | --- |
| מדינה | שיגורים | הצלחות | כישלונות | הצלחות חלקיות |
| ברית המועצות | 100 | 98 | 2 |  |
| ארצות הברית | 22 | 22 | 0 |  |
| איטליה | 0 | 0 | 0 |  |
| יפן | 3 | 3 | 0 |  |
| הרפובליקה העממית של סין | 1 | 1 | 0 |  |
| האיחוד האירופי | 2 | 2 | 0 |  |
| הודו | 1 | 1 | 0 |  |
סיכומים שנתיים > לפי אתר שיגור

| 0 | 1 | 2 | 3 | 4 |
| --- | --- | --- | --- | --- |
| אתר | שיגורים | הצלחות | כישלונות | הצלחות חלקיות |
| ברית המועצות קוסמודרום בייקונור | 33 | 32 | 1 |  |
| ברית המועצות קפוסטין יאר | 4 | 4 | 0 |  |
| ברית המועצות קוסמודרום פלסצק | 65 | 64 | 1 |  |
| ארצות הברית נמל החלל קייפ קנוורל | 7 | 7 | 0 |  |
| ארצות הברית מרכז החלל קנדי | 4 | 4 | 0 |  |
| ארצות הברית מתקן הטיסות וולופס | 0 | 0 | 0 |  |
| ארצות הברית בסיס חיל האוויר ונדנברג | 11 | 11 | 0 |  |
| צרפת מרכז החלל הגיאני | 1 | 1 | 0 |  |
| איטליה מרכז החלל לואיג'י ברוליו | 0 | 0 | 0 |  |
| יפן מרכז החלל אוצ'ינורה | 1 | 1 | 0 |  |
| יפן מרכז החלל טנגשימה | 2 | 2 | 0 |  |
| הרפובליקה העממית של סין מרכז שיגורי הלוויינים ג'יוצ'ואן | 2 | 2 | 0 |  |
| הודו מרכז החלל שריחאריקוטה | 1 | 1 | 0 |  |
הערות שוליים

↑  שימוש במשגר של האיחוד האירופי
מיפוי נגה על ידי גשושיות ונרה 15/ונרה 16
מרמייט

| --- | --- |

 
 מאכלים
 סוג:  ממרח 
 מוצא:  הממלכה המאוחדת 
 יצרן:  יוניליוור 
 ממציא:  יוסטוס פון ליביג 
 תאריך יצירה:  1902 
 מרכיבים עיקריים:  שמרים, תמצית שמרים 
 
משמאל ממרח המרמייט המסורתי, ומימין מהדורה מוגבלת של מרמייט מבירה גינס
מַרמַייט (באנגלית: Marmite) הוא ממרח תמצית שמרים בריטי, עשוי מסורתית מתוצרי לוואי של תהליך בישול בירה. צבעו חום כהה, מרקמו דביק, וטעמו מלוח ומרוכז מאוד.
המרמייט נפוץ בבריטניה, וכן (במידה פחותה) במדינות חבר העמים הבריטי שבהן ריכוזי אוכלוסייה ממוצא אנגלי, כדוגמת אוסטרליה, ניו זילנד ודרום אפריקה. בצד הגרסה הבריטית קיימת גם גרסה ניו זילנדית של מרמייט, שטעמה שונה במקצת. עם זאת, באוסטרליה ובניו זילנד נפוץ יותר המוצר המקביל והדומה בהרכבו, במרקמו ובטעמו – וג'ימייט (Vegemite).
הצורה הנפוצה לאכילת מרמייט היא מריחתו בשכבה דקה מאוד (בשל טעמו המרוכז) על גבי פרוסת קלי, שנמרחה ונספגה קודם בחמאה או במרגרינה. שימוש נפוץ נוסף הוא בכריך גבינה ומרמייט, ויש גם המשתמשים בו לתיבול מרק או משרה לבשר. טעמו החזק האופייני נחשב מושך לחובבי המאכל, אך מרתיע ומרחיק לאחרים. החברה משתמשת בעובדה זו בסיסמת הפרסום שלה - Love it or hate it (אֱהַב אותו או שנא אותו). כן מפעילה החברה אתר אינטרנט ופורום לחסידי המרמייט המושבעים, בצד אתר ופורום מקבילים לשונאיו המושבעים.
את המרמייט החלו לייצר בשנת 1902 בעיר ברטון על נהר טרנט שבחבל סטפורדשייר באנגליה, עיר המהווה מזה דורות מרכז מבשלות בירה. ב-1907 הצדיקה הצלחת המוצר הקמת מפעל נוסף, בקמברוול גרין שבדרום לונדון. באותן השנים גילה המדע את הוויטמינים, והמרמייט התברר כעשיר בהם, ובעיקר במספר ויטמינים מקבוצת ויטמין B, דבר שנתן דחיפה ועידוד לצריכתו ולתפוצתו.
מאז שנת 2000 אוחז תאגיד הענק הרב-לאומי יונילוור (Unilever) בבעלות על המותג מרמייט ומפעליו, לאחר מספר מיזוגים של תאגידי שיווק והפצה של מוצרי מזון. יונילוור משווקת את מרמייט ברחבי העולם, בצד מותגי מזון מובילים אחרים מקו מוצריה. בישראל קיים שוק מוגבל למרמייט, בעיקר בקרב יוצאי מדינות חבר העמים הבריטי, וניתן להשיגו במרכולים ובמעדניות באזורים עם ריכוזי אוכלוסייה מתפוצות אלו, וגם בחלק מחנויות הטבע.